אוניברסיטת פייס

אוניברסיטת פייס (באנגלית: Pace University) היא אוניברסיטה פרטית-מחקרית במטרופולין ניו יורק. האוניברסיטה מדורגת במקום 213 על-פי דירוג ה-U.S. News & World Report לשנת 2022, עם למעלה מ-80% קבלה.

היסטוריה 
האוניברסיטה נוסדה בשנת 1906 על ידי האחים פייס וכיתות הלימוד הראשונות שלה שכנו בבניין ניו יורק טריביון. כיום, היא מציעה לסטודנטים הלומדים בה תארים ראשונים, שניים, תוארי דוקטורט ולימודי תעודה מתקדמים.

לאוניברסיטה קמפוסים בעיר ניו-יורק ובמחוז וסצ'סטר במדינה. הקמפוס המרכזי נמצא במנהטן תחתית בקרבת מרכז הסחר העולמי החדש.

בשנת 2012 למדו באוניברסיטה כ-13,500 סטודנטים.

בתי ספר 
בין בתי הספר של אוניברסיטת פייס:
 Pace University School of Law- בית הספר למשפטים. דורג במקום ה-140 בין בתי הספר למשפטים הטובים ביותר בארצות הברית.
 Lienhard School of Nursing- בית הספר ללימודי סיעוד. דורג במקום ה-79 בין בתי הספר לסיעוד הטובים ביותר בארצות הברית.
 Lubin School of Business- בית הספר למנהל עסקים לובין. אחד מבתי הספר הבודדים בארצות הברית שזכה להכרת AACSB International. תוכנית התואר הראשון של בית הספר למנהל עסקים באוניברסיטה דורג בין 50 בתי הספר המובילים בארצות הברית לתואר ראשון בתחום.
 The Actors Studio MFA program.
 School of Education - בית הספר לחינוך.
 Dyson College of Arts & Sciences- בית הספר למדעים ואמנויות.
 Seidenberg School of Computer Science & Information Systems- בית הספר למדעי המחשב ומערכות מידע.

בוגרים ידועים 
בין בוגרי האוניברסיטה נמנים:
 דוד ברנע - ראש המוסד וחתן פרס ישראל לביטחון
 אבי מזרחי - מפקד פיקוד המרכז
 סיון יערי - יזמית
 ויליאם פרנק - איש עסקים ומזכיר הצי של ארצות הברית
 ג'וי מנגנו - יזמית ואשת עסקים
 אריאן דה רוטשילד - בנקאית ופילנתרופית
 דומיניק פישבק - שחקנית
 פול דנו - שחקן

קישורים חיצוניים

הערות שוליים

מנהטן
מנהטן תחתית